Malin Stensønes

Malin Stensønes (født 1968) er en norsk organisasjonsleder, sakprosaforfatter og tidligere KrF-politiker. Fra 1. oktober 2022 er hun generalsekretær i Norske Kvinners Sanitetsforening.Malin Stensønes blir ny generalsekretær; sanitetskvinnene.no, 1.7.2022 Hun har tidligere arbeidet i Norges Rederiforbund, Osloregionens Europakontor og NORAD. 

 Yrkesliv 
Hun arbeidet i næringspolitisk avdeling i Norges Rederiforbund 1994-2010. Fra 2012 til 2014 var hun direktør for Osloregionens Europakontor i Brussel. Fra 2019 var hun kommunikasjonsdirektør i Norad og fra 2021 direktør for samfunnskontakt og konsernkommunikasjon i Aschehoug.https://bok365.no/artikkel/blir-ny-aschehoug-direktor/

I tillegg til egne bøker, har hun også vært medforfatter på forsvarssjef Eirik Kristoffersens bok Jegerånden (Gyldendal, 2020). Jegerånden; gyldendal.no

 Politisk arbeid 
I 1989 var hun leder for Operasjon Dagsverk. I 2001 ledet hun TV-aksjonen for Kirkens Nødhjelp.«Med kurs for bøssa», NRK, 4. september 2001

Fra 1997 til 1999 var hun politisk rådgiver i Forsvarsdepartementet under statsråd Dag Jostein Fjærvoll (KrF) i Kjell Magne Bondeviks første regjering. Hun kom da fra en stilling i Rederiforbundet, og gikk tilbake til nye oppgaver i Rederiforbundet.

Hun var fylkesleder i Akershus KrF fra 2011 til 2014,«Malin Stensønes valgt til ny fylkesleder i Akershus KrF», KrF, 8. februar 2010 og var førstekandidat til Stortinget for Akershus KrF ved stortingsvalget i 2013,«Malin Stensønes topper stortingsvalg-listen», KrF, 27. november 2012 uten å bli valgt inn. 

 Bibliografi 
 2012 – På våre vegne : soldatberetninger fra Afghanistan, Aschehoug
 2017 – På vår vakt : beretninger fra politiets beredskapstropp, Aschehoug
 2021 - Skyggejakt : fra innsiden av politiets kamp mot organisert kriminalitet, Aschehoug 

 Referanser 

 Eksterne lenker 


Kategori:KrF-politikere i Akershus
Kategori:Politiske rådgivere fra KrF
Kategori:Personer fra Tønsberg kommune
Kategori:Norske organisasjonsledere